Document ID: 32013R0578

A BIZOTTSÁG 578/2013/EU VÉGREHAJTÁSI RENDELETE
(2013. június 17.)
egyes vadon élő állat- és növényfajok példányainak az Unióba történő behozatala felfüggesztéséről
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a vadon élő állat- és növényfajok számára kereskedelmük szabályozása által biztosított védelemről szóló, 1996. december 9-i 338/97/EK tanácsi rendeletre (1) és különösen annak 4. cikke (6) bekezdésére,
mivel:
(1)
A 338/97/EK rendelet 4. cikkének (6) bekezdése úgy rendelkezik, hogy a Bizottság az említett bekezdés a)-d) pontjában megállapított feltételekkel összhangban korlátozhatja egyes fajoknak az Unióba történő behozatalát. A vadon élő állat- és növényfajok számára kereskedelmük szabályozása által biztosított védelemről szóló 338/97/EK tanácsi rendelet végrehajtására vonatkozó részletes szabályok megállapításáról szóló, 2006. május 4-i 865/2006/EK bizottsági rendelet (2) 71. cikke végrehajtási rendelkezéseket állapít meg e korlátozásokra vonatkozóan.
(2)
Azoknak a fajoknak a jegyzékét, amelyeknek fel van függesztve az Unióba történő behozatala, legutóbb az egyes vadon élő állat- és növényfajok példányainak az Unióba történő behozatala felfüggesztéséről szóló, 2012. augusztus 20-i 757/2012/EU bizottsági rendelet (3) határozta meg.
(3)
Naprakész információk alapján a Tudományos Felülvizsgálati Csoport arra a következtetésre jutott, hogy a 338/97/EK rendelet A. és B. mellékletében felsorolt fajok közül egyes továbbiak természetvédelmi helyzetét súlyosan veszélyezteti, ha egyes származási országokból az Unióba történő behozataluk nem kerül felfüggesztésre. Ezért a következő új fajok behozatalát fel kell függeszteni:
Hippopotamus amphibius Kamerunból és Mozambikból;
Cercopithecus dryas a Kongói Demokratikus Köztársaságból;
Stephanoaetus coronatus és Torgos tracheliotus Tanzániából;
Balearica pavonina Szudánból;
Chamaeleo africanus Nigerből;
Heosemys annandalii és Heosemys grandis Laoszból;
Mantella pulchra Madagaszkárból;
Tridacna crocea, Tridacna maxima és Tridacna squamosa Kambodzsából;
Nardostachys grandiflora Nepálból.
(4)
A Tudományos Felülvizsgálati Csoport a legfrissebb rendelkezésre álló információk alapján arra a következtetésre jutott, hogy a következő fajok példányainak az Unióba történő behozatalát nem szükséges a továbbiakban felfüggeszteni:
Canis lupus Kirgizisztánból;
Ateles geoffroyi és Brachypelma albopilosum Nicaraguából;
Calumma brevicorne, Calumma gastrotaenia, Calumma nasutum, Calumma parsonii, Furcifer antimena, Furcifer campani és Furcifer minor Madagaszkárból;
Cuora amboinensis, Cuora galbinifrons, Cycadaceae spp., Christensonia vietnamica, Stangeriaceae spp. és Zamiaceae spp. Vietnamból;
Rauvolfia serpentina Burmából/Mianmarból;
Pterocarpus santalinus Indiából.
(5)
E rendelet elfogadását konzultációk előzték meg azon fajok származás szerinti országaival, amelyeknek az Unióba történő behozatalára új korlátozások vonatkoznak.
(6)
Mindezeknek megfelelően módosítani kell azon fajok jegyzékét, amelyeknek az Unióba történő behozatala fel van függesztve, és az egyértelműség érdekében a 757/2012/EU rendelet helyett újat kell elfogadni.
(7)
A Bizottság konzultált a 338/98/EK rendelet 17. cikke alapján létrehozott Tudományos Felülvizsgálati Csoporttal.
(8)
Az e rendeletben előírt intézkedések összhangban vannak a 338/98/EK rendelet 18. cikke alapján létrehozott, a vadon élő állat- és növényfajok kereskedelmével foglalkozó bizottság véleményével,
ELFOGADTA EZT A RENDELETET:
1. cikk
A Bizottság ezúton felfüggeszti az e rendelet mellékletében felsorolt vadon élő állat- és növényfajok példányainak az Unióba történő behozatalát.
2. cikk
A 757/2012/EU végrehajtási rendelet hatályát veszti.
A hatályon kívül helyezett rendeletre való hivatkozásokat erre a rendeletre való hivatkozásként kell értelmezni.
3. cikk
Ez a rendelet Az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2013. június 17-én.

Labels: 3
5
20